Afrikaans: Die mens is ’n unieke ritmiese wese — sonder ritme is daar geen lewe nie. Van konsepsie tot die dood is daar ’n verweefdheid met ritmiese patrone en die polsing van die lewe self. Patrone en prosesse van biologiese en persoonlike funksionering is ’n voortgaande ritmiese dans. In hierdie artikel word die verwantskap tussen die strukturele en funksionele komponente van die individu en musiek bespreek. Dit is ’n dinamiese proses wat uit die interaksies tussen die mens en musiek in verskillende kontekste lei tot ’n nuwe begrip vir die dinamiese ontwikkelingsuitkomste wat in die simfonie van die lewe teenwoordig is.